กระทรวงสาธารณสุข ยืนยัน ผู้ติดเชื้อไวรัสโคโรนา ในประเทศไทยเริ่มคงที่ มีผู้ติดเชื้อในประเทศไทย 32 คน เป็นคนไทย 9 คน
กระทรวงสาธารณสุข ยืนยัน ผู้ติดเชื้อไวรัสโคโรนา ในประเทศไทยเริ่มคงที่ มีผู้ติดเชื้อในประเทศไทย 32 คน เป็นคนไทย 9 คน สวนหน้ากากอนามัยยืนยันมีเพียงพอกับความต้องการของประชาชนนายแพทย์โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวว่า ขณะนี้ผู้ติดเชื้อไวรัสโคโรนาเริ่มคงที่ โดยผู้ติดเชื้อล่าสุดที่เป็นคนไทย มี 689 คน ยืนยันการติดเชื้อแน่นอน 32 ราย เป็นคนจีนที่เดินทางมาประเทศไทย 23 คน เป็นคนไทย 9 คน ซึ่งส่วนใหญ่มีประวัติเดินทางมาจากต่างประเทศ แต่มี 3 คนแม้ไม่ได้เดินทางจากต่างประเทศ แต่ก็มีประวัติการทำงานใกล้ชิดกับผู้ป่วยที่มาจากต่างประเทศ ทั้งนี้ยืนยันว่า เชื้อไวรัสโคโรนาไม่ได้ติดกันง่ายๆ หน้ากากอนามัยทางการแพทย์สามารถป้องกันได้ โดยผู้ที่เสี่ยงติดเชื้อจากผู้ป่วยคือ ผู้ที่อยู่ใกล้ชิดกับผู้ป่วยไม่เกิน 1 เมตร ซึ่งเป็นระยะการแพร่กระจายของเชื้อโรคนายแพทย์ทวีศิลป์ วิษณุโยธิน สาธารณสุจนิเทศ กล่าวว่า ตัวเลขผู้ติดเชื้อทั่วโลก ขณะนี้มีอยู่ 40,553 รายจาก 26 ประเทศ เสียชีวิตแล้ว 909 ราย หายเป็นปกติแล้ว 2,970 ราย ส่วนหน้ากากอนามัยทางการแพทย์ กระทรวงสาธารณสุข ยืนยันในสต๊อกที่มีกว่า 1 ล้านชินเพียงพอกับความต้องการ โดยกระทรวงสาธารณสุข จะมีการนำเข้าหน้ากากอนามัยทางการแพท์ในส่วนของกระทรวงสาธารณสุข วันละ 70,000 ชิ้น